section_heading: HZSU
paragraph_text: Hrvatska zajednica samostalnih umjetnika utemeljena je 1965. godine. Upisana je u Registar udruga Republike Hrvatske te ima svojstvo pravne osobe. HZSU je neprofitna organizacija i njeno je djelovanje javno. Udrugom upravljaju članovi HZSU putem svojih predstavnika u tijelima udruge (predsjednik, Upravni odbor i Skupština). Članovi HZSU su umjetnici koji se profesionalno bave filmskim, glazbenim, književnim, likovnim i scenskim stvaralaštvom.